บาทเปิด 33.31 บาทต่อดอลล่าร์ แนวโน้มอ่อนค่า
เงินบาทเปิดตลาด 33.31 บาทต่อดอลล่าร์ แนวโน้มอ่อนค่าหลังดอลล์แข็ง ขานรับเฟดทยอยขึ้นดอกเบี้ยหลังเศรษฐกิจสหรัฐฯขยายตัวต่อเนื่อง
18 ก.ค. 2561

เงินบาทเปิดตลาด 33.31 บาทต่อดอลล่าร์ แนวโน้มอ่อนค่าหลังดอลล์แข็ง ขานรับเฟดทยอยขึ้นดอกเบี้ยหลังเศรษฐกิจสหรัฐฯขยายตัวต่อเนื่อง
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.31 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 33.24/26 บาท/ดอลลาร์
วันนี้คาดว่าเงินบาทมีแนวโน้มจะอ่อนค่า หลังจากที่ดอลลาร์สหรัฐปรับตัวแข็งค่าขึ้นเมื่อเทียบกับสกุลเงินอื่นๆ โดยมีปัจจัยหนุนที่สำคัญจากแถลงการณ์ของประธานธนาคารกลางสหรัฐ (เฟด) ต่อสภาคองเกรสที่ยังมีความเชื่อมั่นว่าเศรษฐกิจสหรัฐฯ จะยังขยายตัวได้อย่างต่อเนื่อง และเฟดเองจะทยอยปรับขึ้นอัตราดอกเบี้ยนโยบายบายอย่างค่อยเป็นค่อยไป
นักบริหารเงิน คาดว่า วันนี้เงินบาทจะเคลื่อนไหวในกรอบ 33.25-33.38 บาท/ดอลลาร์